#### Ffurflen Hunanarfarnu ar gyfer Diogelu Dysgwyr

|  |
| --- |
| Darparwr: |

Dylai’r uwch reolwr drefnu bod ymatebion yn cael eu darparu i’r cwestiynau canlynol, gan nodi cryfderau penodol neu feysydd i’w gwella sydd eu hangen ym mhob adran. Bydd arolygwyr yn trafod y wybodaeth a ddarperir yn y ffurflen gyda staff perthnasol yn ystod yr arolygiad. Bydd fersiwn electronig y ffurflen yn ehangu i dderbyn testun yr ymatebion. Mae lle ychwanegol ar dudalen olaf y ffurflen i roi rhagor o wybodaeth. **Rhaid** i’r unigolyn sy’n darparu’r ymatebion cychwynnol lofnodi a dyddio’r ffurflen.

|  |
| --- |
| **Polisïau a gweithdrefnau** |
| **Arfarnwch** Pa mor effeithiol yw eich polisïau a’ch gweithdrefnau ar gyfer cadw dysgwyr yn ddiogel?Pa mor dda y mae staff, dysgwyr ac ymwelwyr fel ei gilydd yn eu deall?Pa mor dda y cânt eu gweithredu? |
| **Eich Arfarniad** |
| **Tystiolaeth**Yn achos darparwyr sy’n ymwneud â dysgwyr sydd o dan 18 oed, a oes polisi diogelwch sy’n adlewyrchu’r model yng Nghylchlythyr 158/2015 Cadw Dysgwyr yn Ddiogel, trwy gynnwys adrannau ar:* atal drwy’r cymorth addysgu a bugeiliol a gynigir i ddysgwyr;
* gweithdrefnau ar gyfer nodi achosion neu achosion tybiedig o gamdriniaeth, a rhoi gwybod amdanynt;
* cymorth i ddysgwyr a allai fod wedi’u cam-drin.

A yw polisïau a gweithdrefnau’n cael eu hadolygu yn flynyddol o leiaf?Sut caiff dysgwyr wybod am y polisi a beth i’w wneud os oes ganddynt bryder? |
| **Eich Tystiolaeth** |
| **Arfarnwch** – Pa mor effeithiol yw eich gweithdrefnau ar gyfer rheoli cwynion dysgwyr?**Tystiolaeth**Rhowch fanylion* Eich polisi gwrthfwlio neu wrthaflonyddu;
* Pa mor dda y mae’n cydymffurfio â Deddf Hawliau Dynol 1998 a Deddf Cydraddoldeb 2010?
* Eich polisi ar gwynion ac adroddiadau rheoli diweddar.
 |
| **Eich Arfarniad a’ch Tystiolaeth** |
| **Arfarnwch**- Pa mor effeithiol yw eich gweithdrefnau ar gyfer iechyd a diogelwch?**Tystiolaeth**Rhowch fanylion * Eich polisi iechyd a diogelwch.
* Sut rydych chi’n delio â chymorth cyntaf, diogelwch eich dysgwyr a dysgwyr a allai ymweld o ysgolion a, lle bo’n berthnasol, lles dysgwyr ar leoliadau galwedigaethol estynedig.
 |
| **Eich Arfarniad a’ch Tystiolaeth** |
| **Arfarnwch** Pa mor dda mae eich trefniadau (os o gwbl) ar gyfer defnyddio ymyriad ac ataliaeth gorfforol yn adlewyrchu’r trefniadau a amlinellir yng Nghylchlythyr 097/2013 Llywodraeth Cynulliad Cymru?**Tystiolaeth** A ydych chi’n defnyddio amser i anadlu / tynnu allan / cadw ar wahân?Rhowch fanylion sut rydych chi* yn penderfynu p’un a oes arnoch angen polisïau ar ymyriad ac ataliaeth gorfforol
* yn cofnodi digwyddiadau pan ddefnyddiwyd ymyriad corfforol
* yn monitro’r defnydd ar ymyriad corfforol
* yn rhoi gwybod i randdeiliaid am y defnydd ar ymyriad corfforol
* yn rhoi hyfforddiant i staff ar ddulliau i’w defnyddio yn eich darpariaeth
 |
| **Eich Arfarniad a’ch Tystiolaeth** |
| **Hyfforddiant Staff** |
| **Arfarnwch**Pa mor dda ydych chi’n sicrhau bod gan staff y wybodaeth a’r sgiliau i weithredu’ch polisïau a’ch gweithdrefnau diogelu?**Tystiolaeth**A yw’r holl staff a gwirfoddolwyr wedi cael hyfforddiant ar ddiogelu ac a yw hwnnw’n gyfredol trwy hyfforddiant diweddaru yn unol ag arfer orau a ddiffinnir gan y Bwrdd Diogelu Rhanbarthol?A yw’r uwch-berson dynodedig a’r dirprwy uwch-berson dynodedig wedi cael hyfforddiant ar weithio rhyngasiantaethol ac a yw hyn yn gyfredol trwy hyfforddiant diweddaru yn unol ag arfer orau a ddiffinnir gan y Bwrdd Diogelu Rhanbarthol?A yw staff dros dro, gwirfoddolwyr a staff newydd eu penodi yn cael gwybod am y polisi a’r gweithdrefnau diogelu? |
| **Eich Arfarniad a’ch Tystiolaeth** |
| **Recriwtio diogel**  |
| **Arfarnwch**- Pa mor effeithiol yw eich gweithdrefnau ar gyfer recriwtio a rheoli staff yn ddiogel?**Tystiolaeth**. * Pa mor gyson ydych chi’n cynnal gwiriadau o fanylion adnabod a chymwysterau cyn cyflogi?
* A oes un cofnod canolog o wiriadau recriwtio ar gael?
* A yw wedi’i gyflwyno yn unol â’r canllaw ‘Cadw Dysgwyr yn Ddiogel’?
* A oes cofnod bod pob aelod staff a benodwyd ers 2002 wedi cael gwiriad gan yr SCT/GDG?
* A oes cofnod o’r llywodraethwyr sydd wedi cael gwiriad gan y GDG?
* A oes gwiriadau gan y GDG gan wirfoddolwyr sy’n gweithio yn y darparwyr ac nad ydynt yn cael eu goruchwylio?
 |
| **Eich Arfarniad a’ch Tystiolaeth** |

|  |
| --- |
| **Diogelu dysgwyr** |
| **Arfarnwch**- Pa mor effeithiol yw eich gweithdrefnau ar gyfer nodi a chefnogi dysgwyr sydd wedi dioddef camdriniaeth?**Tystiolaeth**Rhowch fanylion* Yr Uwch-berson Dynodedig
* Y Dirprwy Uwch-berson Dynodedig, os yw hynny’n briodol.
* Yr Aelod Bwrdd enwebedig sy’n gyfrifol am ddiogelu?
* Manylion am sut rydych chi’n rhoi gwybod am ddigwyddiadau’n gysylltiedig â diogelu o fewn eich strwythur rheoli, gan gynnwys cyfarfodydd aelodau bwrdd
* Eich adroddiadau diweddaraf ar ddiogelu i reolwyr a’r bwrdd
 |
| **Eich Arfarniad a’ch Tystiolaeth** |
| **Arfarnwch**- Pa mor effeithiol yw eich gweithdrefnau ar gyfer amddiffyn dysgwyr rhag radicaleiddio?**Tystiolaeth**Disgrifiwch sut mae’r darparwr yn cadw dysgwyr yn ddiogel rhag peryglon radicaleiddio ac eithafiaeth Rhowch fanylion * Unrhyw bolisïau gwrthradicaleiddio, gan gynnwys rhai yn ymwneud â’r cwricwlwm, contractio siaradwyr allanol a rhoi’r lleoliad ar osod
* Gweithdrefnau adrodd ynghylch unrhyw bryderon am radicaleiddio
* Dulliau yn y cwricwlwm, er enghraifft diogelwch ar-lein, materion cyfoes a gwleidyddiaeth
 |
| **Eich Arfarniad a’ch Tystiolaeth** |

|  |
| --- |
| **Cwricwlwm** |
| **Arfarnwch**Pa mor effeithiol yw eich cwricwlwm ar gyfer helpu dysgwyr i ddatblygu eu gwybodaeth a’u dealltwriaeth o ddiogelu a sut i gadw’n ddiogel?Pa mor effeithiol ydyw ar gyfer helpu dysgwyr i gadw’n ddiogel ar-lein?**Tystiolaeth**Rhowch fanylion * Eich trefniadau ar gyfer datblygu dealltwriaeth ac ymwybyddiaeth dysgwyr o faterion diogelwch a datblygu eu gwydnwch drwy eu gweithgareddau dysgu?
* Sut mae eich cwricwlwm yn delio â materion iechyd a llesiant, gan gynnwys addysg rhyw a pherthynas, camddefnyddio cyffuriau a sylweddau, ac ati.
* Sut mae eich cwricwlwm yn hybu e-ddiogelwch, yn enwedig sut i gadw’n ddiogel ar-lein
 |
| **Eich Arfarniad a’ch Tystiolaeth** |

|  |
| --- |
| **Nodiadau ychwanegol a roddwyd gan y darparwr** |
|  |

|  |
| --- |
| Uwch-reolwr **Llofnod**: **Enw**: **Dyddiad:** Aelod bwrdd lle y bo’n briodol **Llofnod**: **Enw**:**Dyddiad:**  |

**Rheolaeth fersiwn**

|  |  |  |  |
| --- | --- | --- | --- |
| **Fersiwn** | **Awdur** | **Dyddiad cyhoeddi** | **Newidiadau a wnaed** |
| 3.0 | Gerard E Kerslake AEM | Medi 2017 | Diweddariad i’r adnodd hunanasesu blaenorol er mwyn adlewyrchu cyflwyno’r trefniadau arolygu newydd |